[bookmark: _Hlk173395338]APSTIPRINĀTS
ar 2026.gada 10.septembra
SIA “LIMBAŽU SILTUMS” 
Cenu aptaujas komisijas lēmumu
(protokols Nr.1, 2.§)

CENU APTAUJAS
“Būvuzraudzības pakalpojumi Viļķenes ielā 2B, Limbažos, Limbažu novadā, “Notekūdeņu attīrīšanas iekārtu Viļķenes ielā 2B, Limbažos, rekonstrukcija Eiropas fondu atbalsta programmas 2.2.1.1. “Notekūdeņu un to dūņu apsaimniekošanas sistēmas attīstība piesārņojuma samazināšanai”” ietvaros”
NOLIKUMS 
Identifikācijas numurs: LS 2026/27

Cenu aptauju (turpmāk – iepirkums) rīko SIA “LIMBAŽU SILTUMS”, vienotais reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, Latvija, LV-4001, tālruņa Nr.64070514, e-pasta adrese: info@limbazusiltums.lv (turpmāk – pasūtītājs).

1. [bookmark: _Hlk158111133][bookmark: _Hlk175666709]Cenu aptaujas priekšmets – būvuzraudzības pakalpojumus ēkas būvniecībai un smilšu atdalītāja uzstādīšanai Viļķenes ielā 2B, Limbažos, Limbažu novadā.
2. Iepirkuma identifikācijas Nr.LS 2026/27.
3. CPV kods: 71240000-2 (arhitektūras, inženiertehniskie un plānošanas pakalpojumi), apakškodi 71244000-0 (izmaksu aprēķins, izmaksu uzraudzība), 71246000-4 (daudzuma noteikšana un norādīšana būvniecībā), 71247000-1 (būvdarbu uzraudzība), 71248000-8 (projekta un dokumentācijas uzraudzība).
4. Piedāvājuma iesniegšana: pretendentiem piedāvājumus pasūtītājam jāiesniedz līdz 16.09.2026. plkst.9.00, elektroniski (parakstot ar drošu elektronisko parakstu) uz e-pastu iepirkumi@limbazusiltums.lv, pa pastu vai personīgi (SIA „LIMBAŽU SILTUMS” Jaunā ielā 2A, Limbažos, trešajā stāvā). Pretendents ir tiesīgs parakstīt ar vienu drošu elektronisko parakstu visus piedāvājumā iekļautos dokumentus kā vienu kopumu. Ja piedāvājums tiek nosūtīts pa pastu, tad pasūtītājam tas ir jāsaņem norādītajā adresē līdz noteiktā piedāvājuma iesniegšanas termiņa beigām. 
4.1. Piedāvājumi, kas nav iesniegti nolikumā noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim vai, kas saņemti pēc norādītā iesniegšanas termiņa, netiek izskatīti un tiek atdoti atpakaļ iesniedzējam.
4.2. Piedāvājums jāsagatavo latviešu valodā.
4.3. Pretendentam nav tiesību iesniegt piedāvājuma variantus.
4.4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām.
4.5. Piedāvājumi tiks atvērti 16.09.2026. plkst.9.00, SIA „LIMBAŽU SILTUMS” Jaunā ielā 2A, Limbažos, trešajā stāvā, valdes locekļa kabinetā. 
5. Piedāvājuma spēkā esamība: piedāvājums ir spēkā 60 (sešdesmit) kalendārās dienas, skaitot no iesniegšanas termiņa beigām.  
6. Nolikums pieejams tiešsaistē pasūtītāja interneta vietnē www.limbazusiltums.lv sadaļā “Iepirkumi” un Limbažu novada interneta vietnē www.limbazunovads.lv.
7. Ieinteresēto pretendentu jautājumi par nolikumu un tā pielikumiem iesniedzami: Cenu aptaujas komisijai Jaunā ielā 2A, Limbažos, Limbažu novadā, vai elektroniski uz e-pastu iepirkumi@limbazusiltums.lv. Atbildes uz ieinteresēto pretendenta uzdotajiem jautājumiem tiks publicētas pasūtītāja mājas lapā internetā www.limbazusiltums.lv sadaļā „Iepirkumi”. 
8. Pasūtītāja kontaktpersona: Ainārs Grīviņš, tālruņa Nr.29128477.
9. Līguma izpildes laiks, vieta un citi noteikumi:
9.1. Līguma plānotais izpildes laiks: 6 (seši) mēneši no līguma noslēgšanas brīža, pretendentam jāņem vērā, ka darbi jāveic līdz pilnīgai būvniecības darbu izpildei.
9.2. Līguma izpildes vieta: Viļķenes iela 2B, Limbaži, Limbažu novads.
9.3. Apmaksas kārtība: 
9.3.1. starpposma maksājumi – līdz 70 % no kopējās līguma summas 30 (trīsdesmit) dienu laikā, ko izmaksā proporcionāli katru mēnesi līdz būvobjekta nodošanai pasūtītājam;
9.3.2. gala maksājums 30 (trīsdesmit) dienu laikā pēc visu darbu pieņemšanas.
9.4. Darbus plānots veikt izmantojot ES fondu finansējumu – Eiropas fondu atbalsta programmu 2.2.1.1. “Notekūdeņu un to dūņu apsaimniekošanas sistēmas attīstība piesārņojuma samazināšanai”.
9.5. Ar izraudzīto pretendentu, kura piedāvājums atzīts par atbilstošu un ar viszemāko cenu, tiek slēgts iepirkuma līgums, pamatojoties uz pretendenta piedāvājumu un saskaņā ar iepirkuma dokumentu noteikumiem. Iepirkuma līgums pretendentam jāparaksta ne vēlāk kā 10 (desmit) dienu laikā no pasūtītāja uzaicinājuma saņemšanas. 
9.6. Komisija ir tiesīga atcelt savu lēmumu par iepirkuma līguma slēgšanas tiesību piešķiršanu, ja izraudzītais pretendents atsakās slēgt līgumu, un pieņemt lēmumu par iepirkuma līguma slēgšanas tiesību piešķiršanu nākamajam pretendentam.
10. Prasības pretendentam:
10.1. Pretendents iepirkumā var būt jebkura fiziskā vai juridiskā persona, kā arī šādu personu apvienība jebkurā to kombinācijā, kas ir tiesīga veikt attiecīgos darbus un var nodrošināt iepirkuma līguma izpildi atbilstoši visām iepirkuma prasībām un ir iesniegusi piedāvājumu atbilstoši šī nolikuma prasībām. Piedalīšanās iepirkumā ir pretendenta brīvas gribas izpausme.
10.2. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt pasūtītājam nepieciešamos darbus.
10.3. Pretendents līguma izpildē nodrošina speciālistus, kuri ir sertificēti atbilstoši Latvijas Republikas normatīvo aktu prasībām. Ja kāds no speciālistiem nav pretendenta darbinieks, tad piedāvājumā iekļauj minētā speciālista pašrocīgi vai ar drošu elektronisko parakstu parakstītu apliecinājumu par dalību konkrētā līguma izpildē. 
10.4. Iesniedzamie dokumenti:
10.4.1. Pieteikums dalībai iepirkumā atbilstoši pielikumam Nr.1;
10.4.2. Speciālistu saraksts atbilstoši pielikumam Nr.2.
11. Pretendenta izslēgšanas noteikumi:
11.1. Pasūtītājs, atbilstoši Sabiedrisko pakalpojumu sniedzēju iepirkumu likuma 48.panta pirmajai daļai un otrās daļas 1., 2., 3. un 4.punktam, neizskata pretendenta piedāvājumu un izslēdz pretendentu no turpmākās dalības iepirkuma izvērtēšanas procesā (attiecas arī uz pretendenta norādīto personu uz, kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām), arī, ja uz pretendentu attiecas Starptautisko un Latvijas Republikas nacionālo sankciju likuma izslēgšanas nosacījumi. 
11.2. Pasūtītājs neizslēdz pretendentu no turpmākās dalības iepirkumā, ja pretendents ir nodrošinājis uzticamību Sabiedrisko pakalpojumu sniedzēju iepirkumu likuma 49.pantā noteiktajā kārtībā. 
12. Piedāvājumu vērtēšana un izvēles kritēriji: pretendentu piedāvājumus izvērtēs un uzvarētāju noteiks  slēgtā komisijas sēdē. Par uzvarētāju tiks noteikts pretendents, kura piedāvājums atbilst noteiktajām prasībām un kurš piedāvā viszemāko cenu.

Pielikumā:
1. Pielikums Nr.1 – Pieteikuma forma uz 1 (vienas) lapas;
2. Pielikums Nr.2 – Speciālistu saraksta forma uz 1 (vienas) lapas;
3. Pielikums Nr.3 – Darba uzdevums uz 1 (vienas) lapas;
4. Pielikums Nr.4 – Tehniskā specifikācija smilšu atdalītāja izbūvei uz 1 (vienas) lapas;
5. Pielikums Nr.5 – Tehnoloģiskā shēma smilšu atdalītāja izbūvei uz 1 (vienas) lapas; 
6. Pielikums Nr.6 – Būvuzraudzības līguma projekts uz 7 (septiņām) lapām.





Pielikums Nr.1 

Uzņēmuma rekvizīti 	

PIETEIKUMS

piedāvājam veikt būvuzraudzības pakalpojumus Viļķenes ielā 2B, Limbažos, “Notekūdeņu attīrīšanas iekārtu Viļķenes ielā 2B, Limbažos, rekonstrukcija Eiropas fondu atbalsta programmas 2.2.1.1. “Notekūdeņu un to dūņu apsaimniekošanas sistēmas attīstība piesārņojuma samazināšanai”” ietvaros, ID Nr.LS2026/27, par kopējo līgucenu:

(kopējā piedāvātā līgumcena EUR, bez PVN)


Ar šī pieteikuma iesniegšanu apliecinām, ka:
· Esam pilnībā iepazinušies ar Iepirkuma procedūras dokumentiem un šajā piedāvājuma cenā pilnībā iekļāvuši visas šajā sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā Iepirkuma līguma darbības laikā;
· Pretendentam piedāvājuma iesniegšanas brīdī nepastāv Sabiedrisko pakalpojumu sniedzēju iepirkumu likuma 48.pantā minētie pretendentu izslēgšanas nosacījumi un neattiecas Starptautisko un Latvijas Republikas nacionālo sankciju likuma izslēgšanas nosacījumi 
· Esam iepazinušies ar sagatavoto līguma projektu, piekrītam tā noteikumiem un apņemamies parakstīt nolikuma pielikumā pievienoto līgumu attiecīgajā redakcijā, ja cenu aptaujas komisija pieņem lēmumu piešķirt tiesības slēgt līgumu.

Informācija, ko pretendents uzskata par ierobežotas pieejamības informāciju, atrodas pretendenta piedāvājuma ____ lp.

Pretendents 	
	pretendenta nosaukums


pretendenta adrese, e-pasta adrese, tālruņa numurs

vienotais reģistrācijas Nr.


pretendenta bankas rekvizīti

kontaktpersonas amats vārds un uzvārds, tālruņa numurs, e-pasta adrese


vadītāja vai pilnvarotās personas amats, vārds un uzvārds, paraksts


Ja pieteikumu aizpilda vai iepirkuma dokumentāciju paraksta pretendenta pilnvarota persona, klāt pievienojama pilnvara.


Pielikums Nr.2

SPECIĀLISTU SARAKSTS

	Vārds, Uzvārds
	Specialitāte
	Būvprakses
sertifikāta Nr.
	Saistība ar pretendentu

	
	
	
	

	
	
	
	

	
	
	
	

	
	
	
	




Pretendenta nosaukums 
vadītāja vai pilnvarotās personas amats 
(paraksts) vārds un uzvārds






Pielikums Nr.3
DARBA UZDEVUMS

1. Veikt ēkas būvniecības un smilšu atdalītāja uzstādīšanas darbu Viļķenes ielā 2B, Limbažos, Limbažu novadā, “Notekūdeņu attīrīšanas iekārtu Viļķenes ielā 2B, Limbažos, rekonstrukcija Eiropas fondu atbalsta programmas 2.2.1.1. “Notekūdeņu un to dūņu apsaimniekošanas sistēmas attīstība piesārņojuma samazināšanai”” ietvaros”, būvuzraudzību atbilstoši LR normatīvo aktu prasībām. Uzraudzīt būvdarbu izpildes gaitu, tās atbilstību līgumam, būvprojektam, būvnormatīviem, citiem normatīvajiem aktiem un pasūtītāja interesēm. 
2. Ne retāk kā 2 reizes nedēļā apsekot objektus iepriekš laiku saskaņot ar pasūtītāju.
3. Pārbaudīt apjomus (piecu darba dienu laikā no formas (2) saņemšanas brīža) pēc faktiski veiktajiem darbu apjomiem un tāmē norādītajiem izcenojumiem.
4. Būvniecības laikā informēt pasūtītāju par darbu izpildes gaitu.
5. Reizi nedēļā vai pasūtītāja ārpus kārtas uzaicinājuma piedalīties būvdarbu izpildes ražošanas sanāksmēs un veikt protokolēšanu.
6. Savas kompetences ietvaros sagatavot ieteikumus par būvdarbu izpildes optimizāciju un tehniskiem risinājumiem.
7. Pārbaudīt būvdarbu secību un kvalitātes atbilstību būvuzņēmēja piedāvājumam.
8. Objekta garantijas laikā piedalīties būvdarbu komisijā (gadījumā, ja garantijas laikā atklāsies defekti, kuri ir attiecināmi uz būvdarbu līgumu izpildi).
9. Piedalīties finanšu tāmju pārbaudē gadījumā, ja būvniecības laikā gadīsies neparedzētie darbi.
10. Gatavot priekšlikumus un ierosinājumus gadījumā, ja būvdarbu veicējs grib veikt saskaņotas atkāpes no tehniskā projekta.
11. Pēc pasūtītāja vai izpildītāja pieprasījuma nekavējoši ierasties objektā.


Pielikums Nr.6 
BŪVUZRAUDZĪBAS LĪGUMS (PROJEKTS)
Par būvuzraudzību objektā „______________________________”

	Datums skatāms laika zīmogā

SIA “LIMBAŽU SILTUMS”, reģistrācijas Nr.LV40003006715, juridiskā adrese: Jaunā iela 2A, Limbažos, Limbažu novadā, LV-4001, tās valdes locekļa Aināra Grīviņa personā, kurš rīkojas saskaņā statūtiem, turpmāk tekstā – Pasūtītājs, no vienas puses, un
____________________, reģistrācijas Nr. ____________, juridiskā adrese: ____________________, tās ____________________ personā, kurš darbojas uz ____________________ pamata, turpmāk tekstā – Būvuzraugs, no otras puses (abas kopā sauktas – Puses), bez viltus, spaidiem un maldiem, saskaņā ar LR spēkā esošajiem normatīvajiem aktiem, ievērojot cenu aptaujas “Būvuzraudzības pakalpojumi Viļķenes ielā 2B, Limbažos “Notekūdeņu attīrīšanas iekārtu Viļķenes ielā 2B, Limbažos, rekonstrukcija Eiropas fondu atbalsta programmas 2.2.1.1. “Notekūdeņu un to dūņu apsaimniekošanas sistēmas attīstība piesārņojuma samazināšanai” ietvaros””, ID Nr.LS 2026/27, turpmāk tekstā – Iepirkums, nosacījumus, pamatojoties uz Cenu aptaujas rezultātiem noslēdz šādu līgumu, turpmāk tekstā – Līgums:

1. Līguma priekšmets
1.1. Pasūtītājs uzdod Būvuzraugam, un Būvuzraugs apņemas veikt būvuzraudzību (turpmāk – Pasūtījums) ___________________ (turpmāk – Būvobjekts), ievērojot šī Līguma un tā pielikumā pievienotās Tehniskās specifikācijas, un normatīvo aktu nosacījumus.
1.2. Pasūtītājs apņemas samaksāt šajā Līgumā noteiktā kārtībā Būvuzraugam par Pasūtījuma kvalitatīvu izpildi _______ EUR (____________ euro, _________ centi), t.sk. PVN. Summa bez pievienotās vērtības nodokļa ir _________ EUR, pievienotās vērtības nodoklis 21% sastāda ________ EUR.
1.3. Būvdarbu veicējs – __________________, objektā izvēlēts iepirkumā ar ID Nr.LS 2026/20.
1.4. Līgums stājas spēkā, kad to parakstījušas abas Līguma slēdzējas Puses, un ir spēkā līdz būvdarbu pabeigšanai Būvobjektā. Būvuzraudzības darbi veicami visā būvdarbu laikā. Saskaņā ar būvdarbu līgumu būvdarbu izpildes termiņš ir 6 (seši) mēneši no būvdarbu līguma noslēgšanas dienas. Ja būvdarbu termiņš tiek pagarināts būvdarbu līgumā paredzētajā kārtībā, būvuzraudzības darbi turpināmi līdz būvdarbu pabeigšanai.

2. Būvuzrauga tiesības, pienākumi un atbildība
2.1. Būvuzrauga nodarbinātās fiziskās personas, kuras veiks būvuzraudzību, ir ____________. Atbildīgais būvuzraugs Līguma izpildei – ir būvinženieris ____________, sertifikāts Nr. ___________.
2.2. Būvuzraugs veic pienākumus Būvobjektā saskaņā ar attiecīgajos normatīvajos aktos noteikto kārtību, šo Līgumu, Iepirkuma nosacījumiem un Pasūtītāja pamatotiem norādījumiem.
2.3. Būvuzraugam, veicot pienākumus Būvobjektā, ir tiesības un pienākumi, kas paredzēti Latvijas Republikā spēkā esošajos normatīvajos aktos, šajā Līgumā un tā pielikumā, t.sk., pienākumi, kas izriet no Ministru kabineta 2022.gada 5.jūlija noteikumiem Nr.419 “Noteikumi par publisko būvdarbu līgumos obligāti ietveramajiem noteikumiem un to saturu”.
2.4. Būvuzraugs ir atbildīgs par savu darbu atbilstoši šī Līguma un Latvijas Republikā spēkā esošo normatīvo aktu prasībām.
2.5. Būvuzraugs apņemas neizpaust trešajām personām Pasūtītāja konfidenciālu informāciju, kas tam kļuvusi zināma pildot Pasūtītāja doto uzdevumu, izņemot Latvijas Republikas normatīvajos aktos noteiktajos gadījumos, darīt zināmu publiskām iestādēm, ja tas nepieciešams šo iestāžu normatīvajos aktos noteikto funkciju veikšanai un ja pieprasītāja iestāde atsaucas uz normatīvo aktu un normatīvais akts šādu ziņu pieprasīšanu atļauj.
2.6. Būvuzraugs ir materiāli atbildīgs par Pasūtītājam nodarītajiem zaudējumiem, piemēram, izmaksas, kas Pasūtītājam radušies būvniecības procesa laikā no Būvuzraugs prettiesiskas (normatīvajiem aktiem un Līguma noteikumiem neatbilstošas) darbības, bezdarbības rezultātā vai neuzmanības dēļ.

3. Pasūtītāja tiesības, pienākumi un atbildība
3.1. Pasūtītājs apņemas savlaicīgi sniegt Būvuzraugam visus dokumentus un ziņas, kas nepieciešamas Būvuzraugam dotā Pasūtījuma izpildei.
3.2. Pasūtītāja sniegtajai informācijai ir jābūt patiesai un pēc satura un apjoma ir jāatbilst Būvuzrauga prasībām. Informācijas atbilstības kritērijus nosaka Būvuzraugs. Būvuzraugs nav atbildīgs par sekām, kas radušās nepatiesas informācijas sniegšanas rezultātā.
3.3. Pasūtītājs apņemas uzskatīt visus jautājumus, kas tiek risināti starp pusēm tikai par sev saistošiem un neizpaust trešajām personām, izņemot Latvijas Republikas normatīvajos aktos noteiktajos gadījumos, darīt zināmu publiskām iestādēm, ja tas nepieciešams šo iestāžu normatīvajos aktos noteikto funkciju veikšanai un ja pieprasītāja iestāde atsaucas uz normatīvo aktu un normatīvais akts šādu ziņu pieprasīšanu atļauj
3.4. Pasūtītājs ir tiesīgs saņemt informāciju par Būvuzraugam uzdotā uzdevuma izpildes gaitu un Pasūtītāja interesējošiem jautājumiem saistībā ar uzdoto uzdevumu, kā arī pieprasīt atskaites un paskaidrojumus par būvuzraudzības gaitu atbilstoši normatīvo aktu prasībām un šī Līguma noteikumiem.
3.5. Pasūtītājs apņemas netraucēt Būvuzraugu izpildīt tam uzdoto Pasūtījumu un negrozīt Līguma priekšmetu attiecībā uz Būvuzraugu vai trešo personu.
3.6. Pasūtītājs apņemas operatīvai lēmumu pieņemšanai visā Līguma darbības laikā nodrošināt Būvuzraugam iespēju kontaktēties ar Pasūtītāja pārstāvi, kurš ir tiesīgs Pasūtītāja vārdā pieņemt lēmumus saistībā ar būvuzraudzības gaitā nepieciešamo informāciju, tai skaitā, tehniskajiem risinājumiem, darbu veikšanas grafikiem un citām darbībām, kā arī iespējamām izmaiņām būvdarbu gaitā.
3.7. Pasūtītājs apņemas apmaksāt Būvuzraugam veikto darbu saskaņā ar šī Līguma 4. sadaļas nosacījumiem. 
3.8. Pasūtītājs apņemas parakstīt Būvuzrauga iesniegtos nodošanas – pieņemšanas aktus par būvuzraudzības izpildi saskaņā ar šo Līgumu 5 (piecu) darba dienu laikā, skaitot no nākamās dienas pēc to saņemšanas.
3.9. Pasūtītājs apņemas informēt Būvuzraugu vismaz 5 (piecas) darba dienas iepriekš par lēmumu izdarīt būtiskas izmaiņas būvdarbu līgumā, vai par lēmumu apturēt darbu gaitu Būvobjektā.
3.10. Pasūtītājam ir tiesības rakstiski izteikt savas vēlmes, ierosinājumus un norādījumus par būvuzraudzības gaitu, būvdarbu defektiem, pārkāpumiem un/vai atkāpēm no līguma, tehniskajām skicēm un tamlīdzīgi, kas ir saistoši Būvuzraugam, ja tie nav pretrunā ar būvniecības iepirkuma nolikumu, būvuzņēmēja piedāvājumu, būvniecības līgumu un normatīvajiem aktiem un būvnormatīviem.
3.11. Pasūtītājs, Tehniskās specifikācijas noteiktajos gadījumos, apmaksā (saskaņā Būvuzrauga piedāvājumu Iepirkumā) kvalitātes pārbaudes, kuras nepieciešamības gadījumā neatkarīgi no Būvuzņēmēja pēc Būvuzrauga iniciatīvas Pasūtītāja uzdevumā organizē Būvuzraugs tajos gadījumos, ja radušās šaubas par veikto būvdarbu kvalitāti, iepriekš saskaņojot ar Pasūtītāju kvalitātes pārbaudes veicēju, termiņus un finanšu izdevumus.

4. Norēķinu kārtība
4.1. Pasūtītāja norēķini ar Būvuzraugu par kvalitatīvi sniegtajiem pakalpojumiem tiek veikti ………………………………….. ar pārskaitījumu uz Būvuzrauga norēķinu kontu.
4.2. Samaksas kārtība: 
4.2.1. starpposma maksājumi – līdz 70 % no kopējās Līguma summas 30 (trīsdesmit) dienu laikā, ko izmaksā proporcionāli katru mēnesi līdz Būvobjekta nodošanai pasūtītājam; 
4.2.2. gala maksājums 30 (trīsdesmit) dienu laikā pēc visu darbu pieņemšanas.
4.3. Puses darba vai darba daļas izpildi apliecina parakstot darba nodošanas - pieņemšanas aktu, pēc kura abpusējas parakstīšanas Būvuzraugam ir tiesības iesniegt Pasūtītājam atbilstošu rēķinu, lai saņemtu Līgumā noteikto maksu, bet Pasūtītājam ir pienākums veikt maksājumus 30 (trīsdesmit) darba dienu laikā pēc attiecīgā darbu pieņemšanas – nodošanas akta abpusējas parakstīšanas un atbilstoša rēķina saņemšanas.
4.4. Ja Pasūtītājs 10 (desmit) darba dienu laikā pēc darba pieņemšanas - nodošanas akta saņemšanas to nav parakstījis un nav iesniedzis Būvuzraugam rakstisku sūdzību vai paskaidrojumu, tad Būvuzraugam ir tiesības uzskatīt, ka izpildītais darbs ir pieņemts bez pretenzijām un Būvuzraugam ir tiesības saņemt darba pieņemšanas - nodošanas aktā un rēķinā norādīto samaksu.
4.5. Līguma summa ir samaksāta Būvuzraugam ar brīdi, kad tā ieskaitīta Būvuzrauga bankas kontā.
4.6. Pasūtītājs apmaksā kvalitātes pārbaudes, kuras nepieciešamības gadījumā neatkarīgi no Būvuzņēmēja pēc kādas Puses iniciatīvas organizē Būvuzraugs tajos gadījumos, ja radušās šaubas par veikto būvdarbu un/vai materiālu kvalitāti.
4.7. Būvuzraugs, parakstot Līgumu, apliecina, ka, veicot būvuzraudzības pakalpojumu atlīdzības aprēķinu, ir izvērtējis sniedzamo pakalpojumu apjomu un atsakās saistībā ar to izvirzīt jebkādas pretenzijas. 
4.8. Ja Līgumā noteikto darbu izpilde tiek pārtraukta no Būvuzrauga neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Būvuzrauga izpildīto darbu apjomu proporcionāli uz šī Līguma pārtraukšanas brīdi izpildīto būvdarbu apjomam. 
4.9. Gadījumā, ja būvniecības darbu faktiskās izpildes kopējais ilgums tiek pagarināts, attiecīgi tiek pagarināts arī būvuzraudzības darbu izpildes termiņš un, Līguma izmaksas netiek palielinātas. 
4.10. Līguma izpildes laikā Pasūtītājam ir tiesības noteikt Būvdarbiem tehnoloģisko pārtraukumu meteoroloģisko apstākļu vai citu objektīvu apstākļu dēļ. Tehnoloģiskais pārtraukums netiek ieskaitīts būvuzraudzībā un par šo laika periodu Būvuzraugam netiek paredzēta papildu samaksa.

5. Izmaiņas līgumā, tā darbības pārtraukšana
5.1. Ir pieļaujami tikai Līguma nebūtiski grozījumi. 
5.2. Puses ir tiesīgas vienpusēji, paziņojuma kārtībā, izbeigt Līgumu, ja otra Puse nepilda savas no Līguma izrietošās saistības ilgāk par 5 (piecām) darba dienām, iepriekš rakstveidā pieprasot no otras Puses saistību izpildi un paredzot saistību izpildei termiņu, kas nav īsāks par 5 (piecām) dienām.
5.3. Pasūtītājam ir tiesības nekavējoties vienpusēji izbeigt Līgumu ja:
5.3.1. Būvuzraugs neizpilda savas saistības, pieļaujot rupju Līguma pārkāpumu. Par rupju pārkāpumu šī Līguma ietvaros tiek uzskatīts apzināts Līguma pārkāpums (tīšs pārkāpums) vai jebkādu projektēšanai nepieciešamo licenču/atļauju zaudējums;
5.3.2. Ir pasludināts Būvuzrauga maksātnespējas process, apturēta vai pārtraukta tā saimnieciskā darbība, uzsākta tiesvedība par Būvuzrauga bankrotu vai tiek konstatēts, ka līdz Līguma izpildes beigu termiņam Būvuzraugs būs likvidēts.
5.3.3. Būvuzraugs atkārtoti neveic savas saistības, kas izriet saskaņā ar šo Līgumu, ilgāk par 5 (piecām) darba dienām un nav iestājušies Līgumā minētie apstākļi.
5.3.4. Līgumu nav iespējams izpildīt tādēļ, ka Līguma izpildes laikā Būvuzraugam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.3.5. Iestājas citi ārējā normatīvajā aktā noteikti gadījumi. 
5.4. Pakalpojuma pārtraukšanas gadījumā Puses 10 (desmit) dienu laikā sastāda aktu, novērtējot paveikto Darbu apjomu. 10 (desmit) darba dienu laikā pēc divpusējā akta parakstīšanas Pasūtītājs apmaksā atlīdzības daļu proporcionāli izpildīto Darbu apmēram uz Darbu pārtraukšanas brīdi.
5.5. Būvuzraugs nes atbildību par laika posmu līdz Līguma laušanas dienai, Līguma laušana neatbrīvo Pasūtītāju no apmaksas par faktiski veikto būvuzraudzības Darbu.
5.6. Līguma laušanas gadījumā Pusēm ir tiesības prasīt no otras Puses zaudējumu atlīdzību, kas radušies otras Puses darbības, bezdarbības, vainas vai neuzmanības dēļ.

6. Būvuzrauga personāla un apakšuzņēmēji
6.1. Būvuzraugam ir jānodrošina Iepirkumā piedāvātais personāls un/vai apakšuzņēmēji.
6.2. Ja speciālista vai apakšuzņēmēja maiņa nepieciešama iepriekš neparedzamu apstākļu dēļ, jo Būvuzraugs nevar pildīt Līgumā paredzētos pienākumus, tam par to nekavējoties, t.i., 1 (vienas) darba dienas laikā, jāpaziņo Pasūtītāja pārstāvim un ne vēlāk kā 3 (trīs) darba dienu laikā, jāiesniedz maiņas pieteikums. Līdz speciālista vai apakšuzņēmēja maiņas jautājuma saskaņošanai, Būvuzrauga pienākums ir nodrošināt Līguma izpildi pilnā apmērā, nodrošinot promesošā Būvuzrauga aizvietošanu ar tādu darbinieku, kuram ir tiesības veikt būvuzraudzību.
6.3. Līguma izpildē iesaistītā personāla un apakšuzņēmēju nomaiņu veikt ievērojot šādu kārtību:
6.3.1. Būvuzraugs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
6.3.2. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
6.3.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
6.3.3.2. tiek nomainīts apakšuzņēmējs, uz kura iespējām Būvuzraugs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu tas atsaucies, apliecinot savu atbilstību Iepirkumā noteiktajām prasībām;
6.3.3.3. apakšuzņēmēja maiņas rezultātā tiktu izdarīti tādi grozījumi iepirkuma piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
6.3.4. [bookmark: _Hlk4577404]Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
6.3.5. Pasūtītājs pieņem lēmumu atļaut vai atteikt Būvuzrauga personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Par pieņemto lēmumu Pasūtītājs paziņo rakstveidā nosūtot elektroniski uz otras puses Līgumā norādīto elektronisko pasta adresi. 
6.4. Būvuzraugam ir jānomaina ikviens no Darba izpildē iesaistītā personāla darbinieka/iem vai apakšuzņēmēja/iem ne vēlāk kā 3 darba dienu laikā no pieprasījuma dienas, ja to pieprasa Pasūtītājs un pamato ar kādu no šādiem iemesliem:
6.4.1. Pasūtītājs ir konstatējis, ka iesaistītais darbinieks nav uzsācis darbu Objektā; 
6.4.2. Atkārtota pavirša savu pienākumu nepildīšana; 
6.4.3. Nekompetence vai nolaidība;
6.4.4. Līgumā noteikto saistību vai pienākumu nepildīšana.
6.5. Būvuzraugs nav tiesīgs pieprasīt segt papildus izmaksas, kuras rodas vai kuras ir saistītas ar jebkura darbinieka atlaišanu vai nomaiņu. 

7. Līgumsodi
7.1. Ja Pasūtītājs kavē Līgumā noteiktos maksājumu termiņus, Būvuzraugam ir tiesības aprēķināt un Pasūtītājam ir pienākums maksāt Būvuzraugam līgumsodu 0,1% (nulle komats viens procents) apmērā no neveiktā maksājuma par katru nokavēto dienu, bet ne vairāk kā 10% (desmit procentu) apmērā no nesamaksātās summas, neieskaitot PVN.
7.2. Ja Būvuzraugs pārtrauc vai nepilda Līguma, t.sk., pielikumu nosacījumus attiecībā uz Pasūtījuma izpildi tad Pasūtītājam ir tiesības aprēķināt un Būvuzraugam ir pienākums maksāt Pasūtītājam līgumsodu 0,1% (nulle komats viens procents) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas. 
7.3. Ja Būvuzraugs saskaņo vai apstiprina neatbilstošus būvdarbu apjomus (piemēram, aktā par izpildītajiem darbiem, segto darbu aktā) vai būvprojektam neatbilstošus parametrus vai tehnoloģiju, Būvuzraugs maksā Pasūtītājam līgumsodu 100,00 euro (simts euro un 00 centi) par katru gadījumu.  
7.4. Līgumsoda pamatojums ir Pasūtītāja rakstiski sastādīts akts, ar kuru ir iepazīstināts Būvuzraugs. Ja Būvuzraugs atsakās iepazīties ar aktu, tas uzskatāms par paziņotu 2 (otrajā) darba dienā pēc tā nosūtīšanas elektroniski uz Līgumā norādīto elektroniskā pasta adresi.
7.5. Pasūtītājs ir tiesīgs Būvuzraugam aprēķinātā līgumsoda summu ieturēt no Būvuzraugam izmaksājamās Līguma summas daļas. Ja izmaksājamā Līguma summas daļa nesasniedz aprēķinātā līgumsoda apmēru, Būvuzrauga pienākums ir apmaksāt Pasūtītāja aprēķināto līgumsodu saskaņā ar piestādīto rēķinu.

8. Datu aizsardzība
8.1. Ja Līguma izpildes ietvaros kāda no Pusēm nodod otrai Pusei fizisko personu personas datus (turpmāk - dati), tad Puse, kura nodod datus, ir atbildīga par šo datu pareizību un to, ka tā ir tiesīga  nodot datus otrai Pusei. Līguma izpildes ietvaros saņemtos datus Puses apņemas apstrādāt  tikai Līguma mērķu sasniegšanai. Apstrādājot  datus, Pusēm ir pienākums  ievērot Latvijas Republikā saistošo un spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām. 
8.2. Katra Puse var  pieprasīt, lai otra Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma  mērķiem, šādu pieprasījumu nosūtot elektroniski Līguma rekvizītu sadaļā norādītajām Pušu e-pasta adresēm vai pa pastu.
8.3. Puses apliecina, ka šajā Līgumā norādītā informācija par Pušu pilnvaroto personu datu iesniegšanu otrai Pusei ir saskaņota ar attiecīgajām pilnvarotajām personām un tās ir informētas par viņu personas datu iekļaušanu šajā Līgumā, nodošanu otrai Pusei, ievadīšanu un apstrādi attiecīgās Puses datu bāzē, lai izmantotu šī Līguma 1.1. punktā minēto mērķu sasniegšanai.
8.4. Puses uzņemas atbildību par visām materiāla un/vai cita rakstura sekām gadījumā, ja šajā Līguma nodaļā attiecīgās Puses sniegtais apliecinājums izrādīsies nepatiess un/vai tā ar pilnvarotajām personām nebūs saskaņojusi datu apstrādi.

9. Nepārvarama vara (Force majeure)
9.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde radusies nepārvaramas varas rezultātā, kā arī trešās personas ļaunprātīgas darbības dēļ. Pie nepārvaramas varas pieskaitāmi ugunsgrēki, zemestrīces, kara darbība, plūdi, valsts varas un pārvaldes institūcijas lēmumi, u.c. kuru rezultātā šī Līguma izpilde nav iespējama.
9.2. Par nepārvaramas varas apstākļiem var tikt uzskatīta arī vīrusa izplatība un ar tās mazināšanu saistītie epidemioloģiskās drošības pasākumi (piemēram, izsludināta ārkārtējā situācija un noteikti ar to saistītie ierobežojumi, karantīna, robežu slēgšana, piegāžu traucējumi u.tml.). Pusei, kas atsaucas uz vīrusa izplatību kā nepārvaramas varas apstākļiem, ir jāsniedz pierādījumi par to, ka Līguma saistību izpilde ir kļuvusi neiespējama konkrēto apstākļu dēļ. 
9.3. Ja iestājas nepārvarama vara, Līguma saistības, tajā skaitā Pasūtījuma izpildes termiņš, tiek izmainīts par laika periodu, kurā darbojas šie apstākļi un to sekas.
9.4. Gadījumā, kad nepārvarama vara un to sekas turpina darboties ilgāk par 2 (diviem) mēnešiem vai arī tiem iestājoties, kļūst skaidrs, ka tie un to sekas darbosies ilgāk par 2 (diviem) mēnešiem, Puses iespējami drīz sāk sarunas par šī Līguma izpildes alternatīviem variantiem, un sastāda jaunu līgumu vai vienojas par Pasūtījuma izpildes termiņu, vai arī lauž šo Līgumu.

10. Papildus nosacījumi
10.1. Puses apņemas neveikt nekādas darbības, kas tieši vai netieši var radīt zaudējumus otrai pusei, vai kaitēt otras puses interesēm un prestižam.
10.2. Visas domstarpības, kas saistītas ar Līguma izpildes gaitā Puses cenšas atrisināt, vienojoties sarunu ceļā. Ja vienošanās nav panākta, jebkura no pusēm var nodot strīda izskatīšanu Latvijas Republikas tiesā normatīvajos aktos noteiktā kārtībā.
10.3. Izmaiņas un papildinājumi Līgumā stājas spēkā tad, kad par to ir panākta rakstiska vienošanas, kuru apstiprinājušas Puses.
10.4. Līgums sagatavots latviešu valodā uz ____________(___________) lapām, t.sk. ar ____ (________) pielikumiem. Līgums parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā pievienotā parakstītāja laika zīmogā norādītais datums.
10.5. Šādi Līguma pielikumi ir Līguma neatņemama sastāvdaļa:
Pielikumā:
11. Pušu rekvizīti 
	Pasūtītājs
	Būvuzraugs

